

МОНГОЛ УЛСЫН ХУУЛЬ

2022 оны 11 сарын 11 өдөр Төрийн ордон, Улаанбаатар хот

#  БАЙГАЛЬ ОРЧНЫГ ХАМГААЛАХ ТУХАЙ

#  ХУУЛЬД ӨӨРЧЛӨЛТ ОРУУЛАХ ТУХАЙ

 **1 дүгээр зүйл.**Байгаль орчныг хамгаалах тухай хуулийн 26 дугаар зүйлийн 1 дэх хэсгийн “мэргэжлийн хяналтын” гэснийг “байгаль орчны асуудал эрхэлсэн төрийн захиргааны төв” гэж, 28 дугаар зүйлийн 3 дахь хэсгийн “Байгаль орчны асуудал эрхэлсэн төрийн захиргааны төв байгууллага, Мэргэжлийн хяналтын ерөнхий газар хамтарч” гэснийг “байгаль орчны асуудал эрхэлсэн Засгийн газрын гишүүн” гэж, 54 дүгээр зүйлийн 5 дахь хэсгийн “улсын байцаагчид мэргэжлийн хяналтын байгууллага” гэснийг “улсын байцаагч” гэж тус тус өөрчилсүгэй.

**2 дугаар зүйл.**Байгаль орчныг хамгаалах тухай хуулийн 26 дугаар зүйлийн 3 дахь хэсгийг хүчингүй болсонд тооцсугай.

 **3 дугаар зүйл.**Энэ хуулийг 2023 оны 01 дүгээр сарын 01-ний өдрөөс эхлэн дагаж мөрдөнө.

 МОНГОЛ УЛСЫН

 ИХ ХУРЛЫН ДАРГА Г.ЗАНДАНШАТАР